রামকৃষ্ণ মঠ
রামকৃষ্ণ মঠ শুধুমাত্র সন্ন্যাসী ও ব্রহ্মচারীদের নিয়ে গঠিত। এটি পুরুষদের সংগঠন। রামকৃষ্ণ পরমহংসের প্রয়াণের পর ১৮৮৬ সালে তাঁর সন্ন্যাসী শিষ্যেরা স্বামী বিবেকানন্দের নেতৃত্বে এই মঠ প্রতিষ্ঠা করেন। প্রথমে মঠ ছিল কলকাতার উপকণ্ঠে বরানগরে। সেই সময় মঠের নাম ছিল বরানগর মঠ। ১৮৯৯ সালের জানুয়ারি মাসে হাওড়া জেলা বেলুড়ে মঠ স্থানান্তরিত হয়। পরে বেলুড় মঠেই রামকৃষ্ণ মিশন প্রতিষ্ঠিত হয়।
রাধা কৃষ্ণ
স্বামীনারায়ণ সম্প্রদায়ে রাধা-কৃষ্ণ দেবের একটি বিশেষ স্থান আছে, কারণ স্বামীনারায়ণ নিজেই তাঁর রচনা শিক্ষাপত্রীতে রাধা-কৃষ্ণের উল্লেখ করেছেন। এছাড়াও, তিনি নিজে রাধা-কৃষ্ণকে দেবতা রূপে স্থাপনা করতে মন্দিরসমূহ নির্মাণের আদেশ দিয়েছিলেন। স্বামীনারায়ণ "ব্যাখ্যা করেন যে, কৃষ্ণ বিভিন্ন রূপে আবির্ভূত হন। যখন তিনি রাধার সঙ্গে থাকেন, তখন তাঁকে রাধা-কৃষ্ণ নামে সর্বোচ্চ ঈশ্বর আখ্যা দেওয়া হয়; রুক্মিণীর সঙ্গে থাকার সময়ে তাঁকে লক্ষ্মীনারায়ণ বলা হয়ে থাকে।"
এই সম্প্রদায়ে প্রথম মন্দির ১৮২২ খ্রিস্টাব্দে আমেদাবাদে নির্মিত হয়েছিল, যার কেন্দ্রীয় কক্ষে "নরনারায়ণ" (অর্জুন ও কৃষ্ণের যুগল রূপ) স্থাপন করা হয়। কক্ষের বাঁ দিকের মন্দিরে রাধা-কৃষ্ণের মূর্তি রয়েছে।